王公子。 青春更才美。 风流慕连理。 耶溪一日, 悠悠回首凝思。 云鬟烟鬓, 玉珮霞裾, 依约露妍姿。 送目惊喜。 俄迂玉趾。 同仙骑。 洞府归去, 帘栊窈窕戏鱼水。 正一点犀通, 遽别恨何已。 媚魄千载, 教人属意。 况当时。 金殿里。
辞乡远隔华亭水, 逐我来栖缑岭云。 惭愧稻粱长不饱, 未曾回眼向鸡群。 荒草院中池水畔, 衔恩不去又经春。 见君惊喜双回顾, 应为吟声似主人。
初还相印罢戎旃, 获守皇居在紫烟。 妄比酂侯功蔑尔, 每怀疏傅意悠然。 应将半俸沾闾里, 料入中条访洞天。 十载别离那可道, 倍令惊喜见来篇。
胡骄马惊沙尘起, 胡雏饮马天津水。 君为张掖近酒泉, 我窜三色九千里。 天地再新法令宽, 夜郎迁客带霜寒。 西忆故人不可见, 东风吹梦到长安。 宁期此地忽相遇, 惊喜茫如堕烟雾。 玉箫金管喧四筵, 苦心不得申长句。 昨日绣衣倾绿尊, 病如桃李竟何言。 昔骑天子大宛马, 今乘款段诸侯门。 赖遇南平豁方寸, 复兼夫子持清论。 有似山开万里云, 四望青天解人闷。 人闷还心闷, 苦辛长苦辛。 愁来饮酒二千石, 寒灰重暖生阳春。 山公醉后能骑马, 别是风流贤主人。 头陀云月多僧气, 山水何曾称人意。 不然鸣笳按鼓戏沧流, 呼取江南女儿歌棹讴。 我且为君槌碎黄鹤楼, 君亦为吾倒却鹦鹉洲。 赤壁争雄如梦里, 且须歌舞宽离忧。
人指南台山与川, 大惊喜气异当年。 花迎金册非时拆, 月对琼杯此夜圆。 我爱藏冰从夏结, 君怜修竹到冬鲜。 殷勤更抱鸣琴抚, 为忆秦儿识断弦。